Stein Torleif Bjella

Stein Torleif Bjella ()er ein norsk låtskrivar, diktar og musikar (vokal og gitar) frå Ål kommune i Hallingdal. Han er busett i Øvre Ål.

Bjella debuterte som soloartist i 2009 med vise/country-albumet Heidersmenn på Oh Yeah!. Albumet vart produsert av Kjartan Kristiansen, og under innspelinga bidrog musikarar som Geir Sundstøl og Lars Håvard Haugen. For albumet vart han nominert til Spellemannprisen 2009 i klassene viser og tekstforfattar.

Bjella er i tillegg vokalist, gitarist og låtskrivar i poprock-bandet Tolv Volt (1996-) som har gitt ut albuma Auraspray (1999) og Kalas (2003).
I februar 2011 kom han ut med albumet Vonde visu, som han vann Spellemannprisen 2011 for i kategorien viser.

Musikken hans var bakgrunn og inspirasjon for teaterstykket Kan nokon gripe inn som hadde premiere hjå Det Norske Teatret i januar 2017. Stykket vart òg spela rundt om i landet i samarbeid med Riksteatret.

Bjella fekk Nynorsk litteraturpris 2021 for romanen Fiskehuset.

Diskografi
 Heidersmenn (2009)Diskografi steintorleifbjella.no
 Vonde Visu (2011)
 Heim For å Døy (2013)
 Gode Liv (2016)
 Jordsjukantologien (2018)
 Øvre-Ål Toneakademi (2020)
 Bjellasangar arrangert for messing og tre (2021)

Bøker
 Jordsjukantologien nr. 1 (2017) – diktsamling
 Fiskehuset (2021) – roman
Prisar
 Prøysenprisen 2011
 Spellemannprisen 2011 i klassen viser for Vonde visu
 Bendiksenprisen 2012
 Buskerud fylkes kulturpris 2013
 Edvard-prisen 2014 i klassen tekst til musikk for Heim for å døy
 Gammleng-prisen 2021 i klassen musiker
 Skjæraasenprisen 2022
 Nynorsk litteraturpris 2021

Kjelder

 Bakgrunnsstoff 
 Stein Torleif Bjella på Spotify

 Heimesida til Stein Torleif Bjella
 Stein Torleif Bjella på Allkunne

Kategori:Norske songarar
Kategori:Norske låtskrivarar
Kategori:Vinnarar av Spellemannprisen
Kategori:Folk frå Ål
Kategori:Vinnarar av Nynorsk litteraturpris
Kategori:Vinnarar av Skjæraasenprisen
Kategori:Vinnarar av Prøysenprisen